PTTCH ซื้อกิจการไบโอพลาสติก
ปตท. เคมิคอลซื้อกิจการไบโอพลาสติก ตามแผนกลยุทธ์หลัก ในการเป็นผู้ผลิตพลาสติกชีวภาพ
12 ต.ค. 2554

ปตท. เคมิคอลซื้อกิจการไบโอพลาสติก ตามแผนกลยุทธ์หลัก ในการเป็นผู้ผลิตพลาสติกชีวภาพ 
นายวีรศักด์ โฆสิตไพศาล กรรมการผู้จัดการใหญ่ บริษัท ปตท. เคมิคอล(PTTCH) เปิดเผยว่า เมื่อวันที่ 12 ตุลาคม 2554 บริษัท PTTGC International (USA) Inc.(“PTTGC USA”) ซึ่งเป็นบริษัทที่ PTTCH ถือหุ้นอยู่ร้อยละ 100 ผ่านทางบริษัท PTT Chemical International Private Limited (ซึ่งเป็นบริษัทย่อยของ PTTCH) ได้ลงนามในสัญญาร่วมลงทุนในสัดส่วนร้อยละ 50 ของบริษัท NatureWorks LLC (“NatureWorks”) โดยมีรายละเอียดในการลงทุน ดังนี้
PTTGC USA ได้เข้าร่วมลงทุนใน NatureWorks คิดเป็นสัดส่วนร้อยละ 50 ด้วยเงินลงทุนจานวน 150 ล้านเหรียญสหรัฐฯ หรือคิดเป็น 4,572 ล้านบาท โดยมีวัตถุประสงค์ในการลงทุน เพื่อเป็นผู้ถือหุ้นร้อยละ 50 ใน NatureWorks ซึ่งเป็นบริษัทที่ก่อตั้งขึ้นในประเทศสหรัฐอเมริกา ดำเนินธุรกิจผลิตไบโอพลาสติกประเภท PLA (Poly Lactic Acid) โดยมีกาลังการผลิตประมาณ 140,000 ตันต่อปี โดย NatureWorks เป็นบริษัทรายใหญ่ที่สามารถผลิต PLA ได้ในเชิงพาณิชย์ ซึ่ง PLA เป็นผลิตภัณฑ์ ที่สามารถย่อยสลายเองได้ตามธรรมชาติและลดการปล่อย CO2 ซึ่งเป็นสาเหตุที่ก่อให้เกิดก๊าซเรือนกระจก Ingeo เป็นเครื่องหมายการค้าของผลิตภัณฑ์ไบโอพลาสติกประเภท PLA ของ NatureWorks
ทั้งนี้ การลงทุนใน NatureWorksเป็นไปตามแผนกลยุทธ์หลักของบริษัทฯ ในการเป็นผู้ผลิตพลาสติกชีวภาพ และส่งเสริมผลิตภัณฑ์ซึ่งเป็นมิตรกับสิ่งแวดล้อม การเข้าร่วมทุนใน NatureWorks จะสร้างความได้เปรียบในการแข่งขันให้กับบริษัทฯ เนื่องจาก NatureWorks เป็นผู้ผลิตพลาสติกชีวภาพรายใหญ่ที่มีผลผลิตในเชิงพาณิชย์จึงมีความได้เปรียบในด้านประสบการณ์การดาเนินธุรกิจ และความเป็นผู้นาในด้านการตลาดและเทคโนโลยี นอกจากนั้น NatureWorks มีแผนจะขยายธุรกิจซึ่งสอดคล้องกับแผนการขยายธุรกิจของบริษัทฯ